《张孟奇过访邻仙楼投赠新诗次韵答之》
明代·邓云霄

习静巍楼万事轻，客来歌笑落层城。传书屡叹三年别，挂席惟消百里程。

溟海雄风排槛急，罗浮佳气入杯清。紫霞去后芳邻寂，邀得才仙意倍倾。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。